CELEX: 32022D0736
Language: et
Date: 2022-05-11 00:00:00
Title: Komisjoni rakendusotsus (EL) 2022/736, 11. mai 2022, millega muudetakse otsuseid 2007/305/EÜ, 2007/306/EÜ ja 2007/307/EÜ ajavahemiku osas, mil hübriidrapsi Ms1xRf1 (ACS-BNØØ4-7xACS-BNØØ1-4), hübriidrapsi Ms1xRf2 (ACS-BNØØ4-7xACS-BNØØ2-5) ja rapsi Topas 19/2 (ACS-BNØØ7-1) ning nendest saadud toodete jälgede esinemine on lubatud (teatavaks tehtud numbri C(2022) 3009 all) (Ainult saksakeelne tekst on autentne) (EMPs kohaldatav tekst)

13.5.2022   
               
               
                  ET
               
               
                  Euroopa Liidu Teataja
               
               
                  L 136/108
               
            
         KOMISJONI RAKENDUSOTSUS (EL) 2022/736,
         11. mai 2022,
         millega muudetakse otsuseid 2007/305/EÜ, 2007/306/EÜ ja 2007/307/EÜ ajavahemiku osas, mil hübriidrapsi Ms1xRf1 (ACS-BNØØ4-7xACS-BNØØ1-4), hübriidrapsi Ms1xRf2 (ACS-BNØØ4-7xACS-BNØØ2-5) ja rapsi Topas 19/2 (ACS-BNØØ7-1) ning nendest saadud toodete jälgede esinemine on lubatud
         
            
               (teatavaks tehtud numbri C(2022) 3009 all)
            
         
         (Ainult saksakeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta, (1) eriti selle artikli 8 lõiget 6 ja artikli 20 lõiget 6,
         ning arvestades järgmist:
         
                     (1)
                  
                  
                     Komisjoni otsustes 2007/305/EÜ, (2) 2007/306/EÜ (3) ja 2007/307/EÜ (4) on sätestatud eeskirjad hübriidrapsi Ms1xRf1 (ACS-BNØØ4-7xACS-BNØØ1-4), hübriidrapsi Ms1xRf2 (ACS-BNØØ4-7xACS-BNØØ2-5) ja rapsi Topas 19/2 (ACS-BNØØ7-1) ning nendest saadud toodete (edaspidi „geneetiliselt muundatud materjal“) turult kõrvaldamise kohta. Kõnealused otsused võeti vastu pärast seda, kui loa hoidja, ettevõtja Bayer CropScience AG teatas komisjonile, et ta ei kavatse määruse (EÜ) nr 1829/2003 artikli 8 lõike 4 esimese lõigu, artikli 11, artikli 20 lõike 4 ja artikli 23 kohaselt kõnealuse geneetiliselt muundatud materjali loa kehtivuse pikendamist taotleda.
                  
               
                     (2)
                  
                  
                     Kõigis kolmes otsuses on ette nähtud esialgne viieaastane üleminekuperiood, mille jooksul on lubatud turule viia toitu ja sööta, mis sisaldab kõnealust geneetiliselt muundatud materjali kuni 0,9 % ulatuses, koosneb sellest vastavas ulatuses või on vastavas ulatuses sellest toodetud ning milles kõnealuse materjali esinemine on juhuslik või tehniliselt vältimatu. Selle üleminekuperioodi eesmärk oli võtta arvesse asjaolu, et geneetiliselt muundatud materjali jälgi võis toidu- ja söödaahelas mõnikord esineda ka pärast seda, kui ettevõtja Bayer CropScience AG oli lõpetanud kõnealustest geneetiliselt muundatud organismidest saadud seemnete müügi, ja seda isegi juhul, kui olid võetud kõik meetmed kõnealuse geneetiliselt muundatud materjali esinemise vältimiseks.
                  
               
                     (3)
                  
                  
                     Otsustes 2007/305/EÜ, 2007/306/EÜ ja 2007/307/EÜ on sätestatud ka mitmeid meetmeid, mida ettevõtja Bayer CropScience AG pidi võtma selleks, et tagada kõnealuse geneetiliselt muundatud materjali tõhus turult kõrvaldamine, ja samuti adressaadi aruandekohustused.
                  
               
                     (4)
                  
                  
                     Hoolimata meetmetest, mida ettevõtja Bayer CropScience AG kooskõlas otsustega 2007/305/EÜ, 2007/306/EÜ ja 2007/307/EÜ on võtnud kõnealuste geneetiliselt muundatud organismide esinemise vältimiseks, leiti rapsist valmistatud kaupade puhul geneetiliselt muundatud materjali jälgi. Komisjoni rakendusotsusega 2012/69/EL (5) muudeti kõiki kolme otsust, et pikendada üleminekuperioodi kuni 31. detsembrini 2016, ning vähendati kõnealuse geneetiliselt muundatud materjali lubatud sisaldust toidus ja söödas 0,1 massiprotsendini. Neid kolme otsust muudeti täiendavalt komisjoni rakendusotsusega (EL) 2016/2268, (6) et pikendada üleminekuperioodi kuni 31. detsembrini 2019, ja seejärel komisjoni rakendusotsusega (EL) 2019/1562, (7) et pikendada üleminekuperioodi kuni 31. detsembrini 2022.
                  
               
                     (5)
                  
                  
                     Komisjoni rakendusotsusega (EL) 2019/1117 (8) muudeti otsuseid 2007/305/EÜ, 2007/306/EÜ ja 2007/307/EÜ seoses adressaadi muutmisega, kelleks on äriühingu Bayer CropScience AG asemel äriühing BASF SE.
                  
               
                     (6)
                  
                  
                     Oktoobris 2021 teatas äriühingu BASF SE haruettevõte BASF Belgian Coordination Center CommV, et vaatamata võetud meetmetele on viimastel aastatel rapsist valmistatud kauba puhul ikkagi leitud geneetiliselt muundatud materjali jälgi, kuigi see on vähenemas. Sellist jälgede püsivat esinemist saaks selgitada rapsi bioloogilise eripäraga, kuna rapsi seemned võivad olla pikka aega soikunud, samuti saaks seda selgitada seemnekogumisel kasutatavate põllumajandustavadega, mille tulemusena võisid seemned tahtmatult levida määral, mida otsuste 2007/305/EÜ, 2007/306/EÜ ja 2007/307/EÜ ning rakendusotsuste 2012/69/EL, (EL) 2016/2268 ja (EL) 2019/1562 vastuvõtmise ajal oli raske prognoosida.
                  
               
                     (7)
                  
                  
                     Seda silmas pidades on asjakohane pikendada üleminekuperioodi 31. detsembrini 2025, et oleks võimalik veelgi vähendada rapside Ms1xRf1, Ms1xRf2 ja Topas 19/2 siiani toidu- ja söödaahelas esinevaid jälgi.
                  
               
                     (8)
                  
                  
                     Selleks et kõnealuse geneetiliselt muundatud materjali kõrvaldamine oleks veelgi tõhusam, on samuti asjakohane, et BASF SE rakendaks jätkuvalt otsuste 2007/305/EÜ, 2007/306/EÜ ja 2007/307/EÜ kohaselt nõutud ettevõttesiseseid programme ja koguks andmeid kõnealuse geneetiliselt muundatud materjali esinemise kohta rapsist valmistatud kaubas, mis on liitu imporditud Kanadast, mis on ainus riik, kus rapsisorte Ms1xRf1, Ms1xRf2 ja Topas 19/2 kasvatakse ärilisel eesmärgil. Ettevõtja BASF SE peaks esitama komisjonile mõlema punkti kohta aruande 1. jaanuariks 2025.
                  
               
                     (9)
                  
                  
                     Ettevõtja BASF SE peaks jätkuvalt tagama sertifitseeritud etalonaine kättesaadavuse, et kontroll-laborid saaksid üleminekuperioodi jooksul analüüse teha.
                  
               
                     (10)
                  
                  
                     Seepärast tuleks otsuseid 2007/305/EÜ, 2007/306/EÜ ja 2007/307/EÜ vastavalt muuta.
                  
               
                     (11)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2007/305/EÜ muudatused
            Otsust 2007/305/EÜ muudetakse järgmiselt.
            
                        1)
                     
                     
                        artikli 1 teine lõik asendatakse järgmisega:
                        „Hiljemalt 1. jaanuariks 2025 esitab adressaat komisjonile aruande selle programmi rakendamise ning kõnealuste geneetiliselt muundatud organismide esinemise kohta Kanadast liitu lähetatud rapsisaadetistes.“;
                     
                  
                        2)
                     
                     
                        artikli 2 lõige 1 asendatakse järgmisega:
                        
                           „1.   Rapsi ACS-BNØØ4-7, ACS-BNØØ1-4 ja hübriidrapsi ACS-BNØØ4-7xACS-BNØØ1-4 sisaldava, sellest koosneva või sellest valmistatud materjali esinemine toidus või söödas, millest on teatatud vastavalt määruse (EÜ) nr 1829/2003 artikli 8 lõike 1 punktile a ja artikli 20 lõike 1 punktile a, on lubatud kuni 31. detsembrini 2025, kui
                           
                                       a)
                                    
                                    
                                       selline esinemine on juhuslikku laadi või tehniliselt vältimatu ning
                                    
                                 
                                       b)
                                    
                                    
                                       esinemise määr ei ületa 0,1 massiprotsenti.“
                                    
                                 
                     
                  
         
            Artikkel 2
            Otsuse 2007/306/EÜ muudatused
            Otsust 2007/306/EÜ muudetakse järgmiselt.
            
                        1)
                     
                     
                        artikli 1 teine lõik asendatakse järgmisega:
                        „Hiljemalt 1. jaanuariks 2025 esitab adressaat komisjonile aruande selle programmi rakendamise ning kõnealuste geneetiliselt muundatud organismide esinemise kohta Kanadast liitu lähetatud rapsisaadetistes.“
                     
                  
                        2)
                     
                     
                        artikli 2 lõige 1 asendatakse järgmisega:
                        
                           „1.   Rapsi ACS-BNØØ4-7, ACS-BNØØ2-5 ja hübriidrapsi ACS-BNØØ4-7xACS-BNØØ2-5 sisaldava, sellest koosneva või sellest valmistatud materjali esinemine toidus või söödas, millest on teatatud vastavalt määruse (EÜ) nr 1829/2003 artikli 8 lõike 1 punktile a ja artikli 20 lõike 1 punktile a, on lubatud kuni 31. detsembrini 2025, kui
                           
                                       a)
                                    
                                    
                                       selline esinemine on juhuslikku laadi või tehniliselt vältimatu ning
                                    
                                 
                                       b)
                                    
                                    
                                       esinemise määr ei ületa 0,1 massiprotsenti.“
                                    
                                 
                     
                  
         
            Artikkel 3
            Otsuse 2007/307/EÜ muutmine
            Otsuse 2007/307/EÜ artikli 1 lõiked 1 ja 2 asendatakse järgmisega:
            
               
                  „1.   Adressaat rakendab ettevõttesisest programmi, millega tagatakse sordiaretuses ja seemnete tootmisel rapsi ACS-BNØØ7-1 tõhus turult kõrvaldamine, ning kogub andmeid kõnealuse geneetiliselt muundatud organismi esinemise kohta Kanadast liitu lähetatud rapsisaadetistes.
                  Hiljemalt 1. jaanuariks 2025 esitab adressaat komisjonile aruande selle programmi rakendamise ning kõnealuste geneetiliselt muundatud organismide esinemise kohta Kanadast liitu lähetatud rapsisaadetistes.
               
               
                  2.   Rapsi ACS-BNØØ7-1 sisaldava, sellest koosneva või sellest valmistatud materjali esinemine toidus ja söödas, millest on teatatud vastavalt määruse (EÜ) nr 1829/2003 artikli 8 lõike 1 punktile a ja artikli 20 lõike 1 punktile a, on lubatud kuni 31. detsembrini 2025, kui
                  
                              a)
                           
                           
                              selline esinemine on juhuslikku laadi või tehniliselt vältimatu ning
                           
                        
                              b)
                           
                           
                              esinemise määr ei ületa 0,1 massiprotsenti.“
                           
                        
            
         
         
            Artikkel 4
            Geneetiliselt muundatud toidu ja sööda ühenduse registri kannete muutmine
            Komisjon muudab määruse (EÜ) nr 1829/2003 artiklis 28 sätestatud geneetiliselt muundatud toidu ja sööda ühenduse registris olevaid kandeid rapsi ACS-BNØØ4-7, ACS-BNØØ1-4 ja hübriidrapsi ACS-BNØØ4-7xACS-BNØØ1-4, rapsi ACS-BNØØ4-7, ACS-BNØØ2-5 ja hübriidrapsi ACS-BNØØ4-7xACS-BNØØ2-5 ja rapsi ACS-BNØØ7-1 kohta, et võtta arvesse käesolevat otsust.
         
         
            Artikkel 5
            Adressaadid
            Käesolev otsus on adresseeritud äriühingule BASF SE, Carl-Bosch-Str. 38, 67063 Ludwigshafen, Saksamaa.
         
         
            Brüssel, 11. mai 2022
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 268, 18.10.2003, lk 1.
         
            (2)  Komisjoni 25. aprilli 2007. aasta otsus 2007/305/EÜ hübriidrapsi Ms1xRf1 (ACS-BNØØ4-7xACS-BNØØ1-4) ja sellest tuletatud toodete turult kõrvaldamise kohta (ELT L 117, 5.5.2007, lk 17).
         
            (3)  Komisjoni 25. aprilli 2007. aasta otsus 2007/306/EÜ hübriidrapsi Ms1xRf2 (ACS-BNØØ4-7xACS-BNØØ2-5) ja sellest tuletatud toodete turult kõrvaldamise kohta (ELT L 117, 5.5.2007, lk 20).
         
            (4)  Komisjoni 25. aprilli 2007. aasta otsus 2007/307/EÜ rapsi Topas 19/2 (ACS-BNØØ7-1) ja sellest tuletatud toodete turult kõrvaldamise kohta (ELT L 117, 5.5.2007, lk 23).
         
            (5)  Komisjoni 3. veebruari 2012. aasta rakendusotsus 2012/69/EL, millega muudetakse otsuseid 2007/305/EÜ, 2007/306/EÜ ja 2007/307/EÜ hübriidrapsi Ms1xRf1 (ACS-BNØØ4-7xACS-BNØØ1-4), hübriidrapsi Ms1xRf2 (ACS-BNØØ4-7xACS-BNØØ2-5) ja rapsi Topas 19/2 (ACS-BNØØ7-1) ning nendest tuletatud toodete jälgede sisalduse üleminekuperioodi osas (ELT L 34, 7.2.2012, lk 12).
         
            (6)  Komisjoni 14. detsembri 2016. aasta rakendusotsus (EL) 2016/2268, millega muudetakse otsuseid 2007/305/EÜ, 2007/306/EÜ ja 2007/307/EÜ ajavahemiku osas, mil hübriidrapsi Ms1×Rf1 (ACS-BNØØ4-7×ACS-BNØØ1-4), hübriidrapsi Ms1×Rf2 (ACS-BNØØ4-7×ACS-BNØØ2-5) ja rapsi Topas 19/2 (ACS-BNØØ7-1) ning nendest saadud toodete jälgede esinemine on lubatud (ELT L 342, 16.12.2016, lk 34).
         
            (7)  Komisjoni 16. septembri 2019. aasta rakendusotsus (EL) 2019/1562, millega muudetakse otsuseid 2007/305/EÜ, 2007/306/EÜ ja 2007/307/EÜ ajavahemiku osas, mil hübriidrapsi Ms1×Rf1 (ACS-BNØØ4-7×ACS-BNØØ1-4), hübriidrapsi Ms1×Rf2 (ACS-BNØØ4-7×ACS-BNØØ2-5) ja rapsi Topas 19/2 (ACS-BNØØ7-1) ning nendest saadud toodete jälgede esinemine on lubatud (ELT L 240, 18.9.2019, lk 13).
         
            (8)  Komisjoni 24. juuni 2019. aasta rakendusotsus (EL) 2019/1117, millega muudetakse otsuseid 2007/305/EÜ, 2007/306/EÜ ja 2007/307/EÜ seoses otsuste adressaadi muutmisega (ELT L 176, 1.7.2019, lk 59).